Burgruino Burgau

Burgruino Burgau estas pereinta malaltaĵburgo en Jena (Germanujo) situante nordokcidente de Lobeda kaj la kastelo Lobdeburg ene de la arbaroj laŭlonge de Saale. Ĝi troviĝas sur roka teraso suden deklivega. La ponto de ĉe Burgau atestas la fruan gravecon de ĉi loko kiel trapasejo de la menciita rivero. Historio En 1305 menciiĝis kastelo kiel sidejo de la Wettin-oj; ĝin fondis en la 12-a aŭ 13-a jc. la senjoroj de Lobdeburg. De ĉ. 1480 Burgau estis sidejo de la wettin-a duopa administradujo Jena-Burgau. Restoj de la fortikaĵoj konserviĝis en eta fosaĵo, kiu finas la etan spronon uesten kaj kontinuigas ĝin je eta deklivo orienten. Sur ne surkonstruita grundo de la iama burgo troviĝis en 2007 eroj de ponta ramplo kaj de konstruaĵo. En 1451 la komplekso estis detruita dum la milito inter la fratoj Vilhelmo la 3-a (Saksio) kaj Frederiko la 2-a (Saksio) kaj poste estiĝis malpli granda. En 1753 la kastelon oni malkonstruis pro kadukeco, ĝis la fundamentaj muroj. Ili estis sekurigitaj. Inter 1906-10 starigis surloke profesoro Adolph Binder samloke kastelon Binderburg. Post fuĝo al Okcidenta Germanio en la jaro 1949-a, ene estis ŝtataj loĝejoj. Intereso pri konservado tiutempe tute ne estis. Post Turniĝo la Binder-oj re-ricevis la tuton vendondte ĝin en 2003 al la fizikisto Michael Willsch. Ĉi viro ekigis restaŭradon, ĉefe kun monrimedoj privataj. Intertempe okazas tie ĉi publikaj kulturaj eventoj. Ankaŭ lupreno de dumferiaj loĝejoj eblas. Literaturo Herbert Müller: Das Doppelamt Jena-Burgau betrachtet nach Entstehung, Ausbau und Umfang der wettinischen Landesherrschaft von den Anfängen bis in die Mitte des 16. Jahrhunderts, Koburgo 1929 (disertacio Jena 1929) Eksteraj ligiloj tutgermanuja burgo-listo Alleburgen.de hejmpaĝo de Binderburg Notoj